চিকিৎসকে কোৱা মতে -শিল্পীগৰাকীয়ে কেতিয়া নিজেই প্ৰাকৃতিকভাবে উশাহ নিশাহ ল'ব পাৰিব সেই সম্পৰ্কে এতিয়াই ক'ব পৰা নাযায়। মুঠৰ ওপৰত শিল্পীগৰাকীৰ স্বাস্থ্যৰ অৱস্থা খুবেই সংকটজনক।
অসমৰ আাধুনিক চিত্ৰকলা জগতৰ এগৰাকী অনন্য বাটকটীয়া নীলপৱন বৰুৱাৰ স্বাস্থ্যৰ অৱস্থা সংকটজনক বুলি জানিবলৈ পোৱা গৈছে। যোৱা ২২ ছেপ্তেম্বৰ তাৰিখে নিশা জ্বৰ কাহত ভুগি থকাৰ বাবে গুৱাহাটী চিকিৎসা মহাবিদ্যালয়ত ভৰ্তি কৰোৱা হৈছিল শিল্পীগৰাকীক। তেতিয়াৰে পৰা গুৱাহাটী চিকিৎসা মহাবিদ্যালয়ত ভৰ্তি হৈ আছিল চিত্ৰশিল্পী নীলপৱন বৰুৱা। হাস্পাতালত ভৰ্তি কৰাৰ পিছত জ্বৰ কাহৰ পৰা শিল্পীগৰাকী লাহে লাহে সুস্থ হৈ উঠিছিল যদিও পৰৱৰ্তী সময়ত শ্বাস-প্ৰশ্বাসজনিত কাৰণত পুনৰ অসুস্থ হৈ পৰে।
গুৱাহাটী চিকিৎসা মহাবিদ্যালয়ৰ চিকিৎসকে জানিবলৈ দিয়াৰ মতে নীলপৱন বৰুৱাৰ স্বাস্থ্যৰ অৱস্থা বৰ্তমান খুবেই সংকটজনক অৱস্থাত। যোৱা নিশাৰ পৰাই নীলপৱন বৰুৱাৰ শ্বাস প্ৰশ্বাস আৰু ৰক্তচাপৰ সমস্যা অধিক গুৰুত্বৰ হৈছে বুলি চিকিৎসকৰ পৰা জানিবলৈ পোৱা গৈছে। চিকিৎসকে বৰ্তমান কৃত্ৰিম পদ্ধতিৰে শ্বাস-প্ৰশ্বাস লোৱাৰ ব্যৱস্থা কৰিছে। চিকিৎসকে কোৱা মতে -শিল্পীগৰাকীয়ে কেতিয়া নিজেই প্ৰাকৃতিকভাবে উশাহ নিশাহ ল'ব পাৰিব সেই সম্পৰ্কে এতিয়াই ক'ব পৰা নাযায়। মুঠৰ ওপৰত শিল্পীগৰাকীৰ স্বাস্থ্যৰ অৱস্থা খুবেই সংকটজনক।
ইতিমধ্যে দিবলগীয়া সকলো ঔষধ প্ৰদান কৰা হৈছে নীলোপৱন বৰুৱাক। লগতে কেইবাটাও বিভাগৰ বিশেষজ্ঞ চিকিৎসকে প্ৰতিমুহূৰ্ততে নিৰীক্ষণ কৰি আছে শিল্পীগৰাকীক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
